“ЭРДЭНЭТ ҮЙЛДВЭР” ТӨҮГ-ИЙН МЭРГЭЖИЛТНҮҮДЭД ФИДИК-ИЙН СУРГАЛТЫГ ХИЙЖ БАЙНА
МБҮА ТББ нь Олон Улсын Зөвлөх Инженерүүдийн Холбоо (ФИДИК)-нд ТҮНШЛЭГЧ ГИШҮҮН-ий хувьд Монгол Улсын барилгын салбарт олон улсын гэрээ, эрх зүйн орчныг стандартын дагуу хэрэгжүүлэх, шинэ дэвшил, эргэлтийг авчрах таатай нөхцөлийг бүрдүүлэн ажиллаж байгаа бөгөөд ФИДИК-ИЙН ЖИШИГ ГЭРЭЭНИЙ НӨХЦӨЛ-үүд ээлжит сургалтаа 2025.05.14-ны өдөр “ЭРДЭНЭТ ҮЙЛДВЭР” ТӨҮГ-ийн мэргэжилтнүүдэд орлоо. 
Уг сургалтад ЭРДЭНЭТ ҮЙЛДВЭР” ТӨҮГ-ийн Ажил үйлчилгээ худалдан авах ажиллагааны хэлтэс, Үйлдвэрлэл, технологийн парк төслийн нэгж, Баяжуулах үйлдвэр, Барилга байгууламжийн хяналт төлөвлөлтийн хэлтэс, Хөрөнгө оруулалт, худалдан авах ажиллагааны бодлогын газар, Ногоон хөгжлийн төслийн нэгж, Санхүү нягтлан бодох бүртгэл, хуулийн хэлтэс, Дотоод хяналт мониторингийн хэлтэс, Хүний нөөц, захиргааны хэлтсийн 47 албан хаагч, мэргэжилтнүүд хамрагдаж байна. 
Сургалтаар ФИДИК буюу Олон улсын Зөвлөх Инженерүүдийн Холбоо, түүний үйл ажиллагааны тухай, ФИДИК-ийн жишиг гэрээнүүд, тэдгээрийн ялгаа, жишиг гэрээнээс хэрхэн сонгох тухай, өргөн хэрэглэгддэг Улаан, Шар болон Мөнгөлөг гэрээнүүдийн ялгаа, ФИДИК гэрээний бүтэц, Тусгай нөхцөл бэлтгэх зааварчилгаа, Алтан зарчим, Гэрээний талууд, тэдгээрийн эрх үүрэг, хариуцлагын зохицуулалт, Захиалагч, Инженер, Гүйцэтгэгчийн эрх, үүрэг, хариуцлага, Ажил эхлүүлэх, хойшлох, түр зогсоох, гэрээ цуцлах зохицуулалтууд, Ажил гүйцэтгэх явцын зохицуулалтууд, Гэрээний үнэ, төлбөр, баталгаа, даатгал, Зураг төсөл, дундын болон эцсийн туршилт, ажлыг хүлээж авах, Маргаан шийдвэрлэлтийн талаарх ойлголтыг авах бөгөөд сургалтад суусан инженерүүдэд мэргэжил дээшлүүлэх хоёр багц цаг олгож сертикафат гардуулах юм. 
“ЭРДЭНЭТ ҮЙЛДВЭР” ТӨҮГ-ИЙН МЭРГЭЖИЛТНҮҮДЭД ФИДИК-ИЙН СУРГАЛТ ОРЖ СЕРТИФИКАТ ГАРДУУЛЛАА
Монгол Улсад хэрэгжиж эхэлж буй бүтээн байгуулалтын Мега төслүүд нь гадны болоод дотоодын эх үүсвэрээр санхүүжигдэж байгаа бөгөөд Олон улсын хөгжлийн банкууд ч ФИДИК-ийн барилгын ажлын, инженер, дизайны ажлын ерөнхий нөхцөл, гэрээний загварыг хэрэглэсэн төслүүдийг санхүүжүүлэх нөхцөл шаардлага тавьж эхлээд байгаа энэ цаг үед МБҮА ТББ нь Олон Улсын Зөвлөх Инженерүүдийн Холбоо (ФИДИК)-ийн “ТҮНШЛЭГЧ ГИШҮҮН” болж Монгол Улсын барилгын салбарт олон улсын гэрээ, эрх зүйн орчныг стандартын дагуу хэрэгжүүлэх, сурталчлах, сургалт хийх, нөлөөлөх ажлыг хийж эхлээд байгаа юм.   
“ЭРДЭНЭТ ҮЙЛДВЭР” ТӨҮГ-ийн удирдах албан тушаалтнууд, мэргэжилтнүүдэд ФИДИК-ийн жишиг гэрээнүүд, тэдгээрийн ялгаа, жишиг гэрээнээс хэрхэн сонгох тухай, Улаан, Шар, Мөнгөлөг гэрээнүүдийн ялгаа, ФИДИК гэрээний бүтэц, Тусгай нөхцөл бэлтгэх зааварчилгаа, Алтан зарчим, Гэрээний талууд, тэдгээрийн эрх үүрэг, хариуцлагын зохицуулалт, Захиалагч, Инженер, Гүйцэтгэгчийн эрх, үүрэг, хариуцлага, Ажил эхлүүлэх, хойшлох, түр зогсоох, гэрээ цуцлах зохицуулалтууд, Ажил гүйцэтгэх явцын зохицуулалтууд, Гэрээний үнэ, төлбөр, баталгаа, даатгал, Зураг төсөл, дундын болон эцсийн туршилт, ажлыг хүлээж авах, Маргаан шийдвэрлэлтийн талаарх ойлголтыг өглөө.
Сургалт нь бүтэн өдөр үргэлжилж улмаар инженер техникийн ажилтнууд, мэргэжилтнүүдэд мэргэжил дээшлүүлэх хоёр багц цаг олгож сертикафат гардууллаа.
Мөн гэрээний нэг чухал хэсэг болох Барилгын ажил гүйцэтгэх гэрээ байгуулан ажиллаж байгаа үед байгаль орчноо хамгаалах, түүнийг нөхөн сэргээх, орчны бохирдолгүй байлгах асуудлыг хэлцэл хийгч талууд аль аль нь анхаарч гэрээний зүйл, хэсэг, заалт болгон оруулж өгөх шаардлагатай гэдгийг тухайлан анхаарууллаа. 

